Szombathely Megyei Jogú Város Önkormányzata Közgyűlésének

14/2022. (VII.27.) önkormányzati rendelete

a Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX.7.) önkormányzati rendelet módosításáról

Szombathely Megyei Jogú Város Önkormányzatának Közgyűlése az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján – az épített környezet alakításáról és védelméről szóló 1997. évi LXXVIII. törvény 8. § (2) bekezdésében biztosított véleményezési jogkörükben eljáró szervek véleményének kikérésével – az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva a következőket rendeli el:

1. §

(1) A Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX.7.) önkormányzati rendelet (a továbbiakban: HÉSZ) 4. § (19) bekezdése helyébe a következő rendelkezés lép:

„(19) Új lakás létrejöttét eredményező bővítés vagy építés esetén lakásrendeltetési egységenként az építési telken vagy telken belül 1 darab gépkocsi elhelyezésének és telken belüli megfordulásának lehetőségét kell biztosítani.”

(2) A HÉSZ 4.§-a a következő (28) bekezdéssel egészül ki:

„(28) Amennyiben a telekalakításra a szabályozási vonal mentén a közlekedési terület kialakítása céljából kerül sor, úgy a telekalakítás akkor is engedélyezhető, ha a szabályozási vonal miatt visszamaradó telek - minimális telekméretre vonatkozó - paraméterei az építési övezet és övezeti előírásoktól eltérnek.”

2.§

A HÉSZ 1. melléklete helyébe az 1. melléklet lép.

3. §

Ez a rendelet 2022. augusztus 1-jén lép hatályba.

4. §

E rendelet rendelkezéseit a hatályba lépését követően induló eljárásoknál kell alkalmazni.

|  |  |
| --- | --- |
| /: Dr. Nemény András :/polgármester | /: Dr. Károlyi Ákos :/jegyző |

**A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.**

**Szombathely, 2022. július 27.**

 /: **Dr. Károlyi Ákos** :/

 jegyző